L 18/78
BG
Официален вестник на Европейския съюз
19.1.2023 г.
(82)
За някои производствени фактори действително направените разходи от оказалите съдействие производители износители представляваха незначителен дял от общите разходи за суровини през разследвания период в рамките на прегледа.
Тъй като използваната за тях стойност нямаше съществено влияние върху изчисленията на дъмпинговия марж, независимо от използвания източник, Комисията реши да включи тези разходи във фактора „Всички други суровини“.
За да установи незасегнатата от нарушения стойност за фактора „Всички други суровини“ и предвид липсата на съдействие от страна на производителите износители, Комисията използва наличните факти в съответствие с член 18 от основния регламент.
Поради това въз основа на предоставените от заявителя данни Комисията установи съотношението между „Всички други суровини“ към общите разходи за суровини — 4,48 %.
Впоследствие полученият процент бе приложен към незасегнатата от нарушения стойност на суровите, за да се получи незасегнатата от нарушения стойност на другите суровини.
(83)
Обикновено към тези цени на вноса следва да се добавят и цените на вътрешния транспорт.
Поради липсата на съдействие обаче, както и поради естеството на настоящото разследване в рамките на прегледа с оглед изтичане на срока на действие, чиято цел е да се установи дали дъмпингът продължава през разследвания период в рамките на прегледа или дали би могъл да възникне повторно, а не да се установи неговият точен мащаб, Комисията реши, че не е необходимо да се правят корекции за разходите за вътрешен транспорт.
Тези корекции биха довели единствено до увеличаване на нормалната стойност, а оттам и на дъмпинговия марж.
3.4.1.2.
Труд
(84)
За да определи референтната стойност за разходите за труд в представителната държава, Комисията използва наличните данни, публикувани от бразилската правителствена агенция „Instituto Brasileiro de Geografia e Estatística“ (IBGE).
IBGE (36) публикува подробна информация за заплатите в различните икономически сектори в Бразилия.
Комисията използва наличните статистически данни за 2020 г. за средните разходи за труд в мета­ лургичната, стоманодобивната и преработвателната промишленост (разделение 25 съгласно NACE 2.0).
3.4.1.3.
Електроенергия
(85)
За да определи референтната стойност за електроенергията в представителната държава, Комисията използва найновите налични данни за цените на електроенергията в промишлеността , начислявани от един от най-големите доставчици на електроенергия в Бразилия — дружеството EDP Brazil.
Комисията използва обхващащите разследвания период в рамките на прегледа данни за цените на електроенергията за промишлени нужди (37) в съответната група на потребление в бразилски реал/kWh.
3.4.1.4.
Природен газ
(86)
Данни за цената на природния газ за дружествата (промишлените потребители) в Бразилия се събират и публикуват в базата данни GlobalPetrolPrices на нейния уебсайт (38).
Комисията използва съответните цени от публикацията, обхващаща разследвания период в рамките на прегледа.
3.4.1.5.
Вода
(87)
За да определи референтната стойност за разходите за вода в представителната държава, Комисията използва приложимите цени в Бразилия, начислявани от дружеството Sabesp (39), което отговаря за водоснабдяването и събирането и пречистването на отпадъчни води в щата Сао Пауло.
3.4.1.6.
Общопроизводствени разходи, ПОАР, печалба и амортизация
(88)
Съгласно член 2, параграф 6а, буква а) от основния регламент „[ф]ормираната нормална стойност включва неизкривени и разумни административни разходи, разходи за продажба и общи разходи, и реализиране на печалба“.
Също така трябваше да бъде установена стойност за общопроизводствените разходи, за да се обхванат разходите, които не са включени в посочените по-горе производствени фактори.
(89)
За да установи незасегнатата от нарушения стойност на общопроизводствените разходи и предвид липсата на съдействие от страна на производителите износители, Комисията използва наличните факти в съответствие с член 18 от основния регламент.
Поради това въз основа на предоставените от заявителя данни Комисията установи съотношението между общопроизводствените разходи и общите разходи за производство и труд.
Впоследствие полученият процент бе приложен към незасегнатата от нарушения стойност на производствените разходи, за да се получи незасегнатата от нарушения стойност на общопроизводствените разходи в зависимост от произведения модел.
(36) https://www.ibge.gov.br/en/statistics/economic/industry-and-construction/16906-pia-enterprise-pia1.html?=&t=o-que-e (37) http://www.edp.com.br/distribuicao-es/saiba-mais/informativos/tarifas-aplicadas-a-clientes-atendidos-em-alta-e-media-tensao(grupo-a) (38) https://www.globalpetrolprices.com/Brazil/ (39) http://site.sabesp.com.br/site/interna/Default.aspx?secaoId=183